ભારતીય અંતરિક્ષ સંશોધન સંગઠન (ઇંડિયન સ્પેસ રિસર્ચ ઑર્ગેનાઇઝેશન, ઈસરો) મુજબ જીસેટ-11નું વજન 5,854 કિલોગ્રામ છે, જે સંગઠને બનાવેલો અત્યારસુધીનો સૌથી ભારે સેટેલાઇટ છે.

આ જિયોસ્ટેશનરી સેટેલાઇટ પૃથ્વની સપાટીથી 36 કિલોમીટર ઉપર ભ્રમણકક્ષામાં સ્થાપિત રહેશે. 

આ સેટેલાઇટ એટલો મોટો છે કે તેની દરેક સોલર પૅનલ ચાર મીટરથી વધુ લાંબી છે. આ લંબાઈ એક સિડૅન કાર જેટલી છે.

જીસેટ-11માં કેયૂ-બૅન્ડ અને કેએ-બૅન્ડ ફ્રિકવન્સી ધરાવતા 40 ટ્રાન્સપોન્ડર છે, જે 14 ગીગાબાઇટ/સેકંડ સુધી ડેટા ટ્રાન્સફરની સ્પીડની સાથે હાઈ બૅન્ડવિથ કનેક્ટિવિટી આપી શકે છે.

જીસેટ-11ની ખાસિયત 

જાણીતા વિજ્ઞાન ક્ષેત્રના પત્રકાર પલ્લવ બાગલાએ બીબીસીને જણાવ્યું, "જીસેટ-11 ઘણો ખાસ છે. ભારતમાં બનેલો આ અત્યાર સુધીનો ભારે સેટેલાઇટ છે."

પરંતુ વજનદાર સેટેલાઇટનો અર્થ શું છે તે અંગે બાગલાએ કહ્યું, "ભારેનો મતલબ એવું નથી કે તે ઓછું કામ કરશે. કૉમ્યુનિકેશન સેટેલાઇટના ક્ષેત્રે ભારેનો મતલબ છે કે તે વધુ તાકતવર છે અને લાંબા સમય સુધી કાર્ય કરવાની ક્ષમતા ધરાવે છે."

બાગલાના જણાવ્યા અનુસાર, અત્યાર સુધી બનેલા સેટેલાઇટમાંથી આ સૌથી વધુ બૅન્ડવિથ લઈ જવા સક્ષમ છે.

આ સેટેલાઇટની મદદથી સમગ્ર ભારતમાં ઇન્ટરનેટની સુવિધા મળી શકશે. ઉલ્લેખનીય છે કે આને પહેલાં દક્ષિણ અમેરિકા મોકલવામાં આવ્યો હતો, પરંતુ ટેસ્ટિંગ માટે પરત મોકલી દેવામાં આવ્યો હતો.

તમે આ વાંચ્યું કે નહીં?

ઇન્ટરનેટ માટે ઉપયોગ

પલ્લવ બાગલાએ જણાવ્યું કે ઈસરો પાસે ચાર ટન ક્ષમતા ધરાવતા સેટેલાઇટ મોકલવાની ક્ષમતા છે, પરંતુ જીસેટ-11નું વજન લગભગ 6 ટન છે.

ભારત ક્યારે આવા ભારે સેટેલાઇટ મોકલી શકશે એ અંગે બાગલાએ જણાવ્યું, "તમે દરેક વસ્તુ બહાર નહીં મોકલવા માગતા હો છો, પરંતુ જ્યારે કોઈ વસ્તુ ખરેખર મોટી હોય ત્યારે આવું કરવું પડે છે."

"આપણે બસમાં મુસાફરી કરીએ છીએ, પરંતુ બસને આપણા ઘરમાં નથી રાખતા. તેવી રીતે જ્યારે તેની જરૂરિયાત હોય ત્યારે તેને ભાડે લઈએ છીએ. અત્યારે ઈસરો ભારે સેટેલાઇટ મોકલવા અંગે વિચાર નથી કરી રહ્યું, પરંતુ થોડાં વર્ષ બાદ જ્યારે સેમિ-ક્રાયજોનિક એન્જિન તૈયાર થશે, ત્યારે આવું થઈ શકે છે."

એવું પણ કહેવામાં આવી રહ્યું છે કે આ સેટેલાઇટથી ઇન્ટરનેટ સ્પીડમાં વધારો થશે. બાગલા કહે છે, "સેટેલાઇટથી ઇન્ટરનેટની સ્પીડ નથી વધતી, પરંતુ તે ઑપ્ટિકલ ફાઇબરથી મળે છે."

"પરંતુ આ સેટેલાઇટથી કવરેજના મામલે ફાયદો થશે. અંતરિયાળ વિસ્તારોમાં ઇન્ટરનેટ પહોંચાડવામાં... \n\nમને ઉપરના લેખ માટે સારું શીર્ષક આપો.
ભારતનો સૌથી ભારે સેટેલાઇટ લૉન્ચ, આમ વધશે ઇન્ટરનેટની સ્પીડ